text: "Зелен здравословен коридор" ще преминава през "Надежда" | Витоша Нюз
  В квартал "Надежда" ще преминава "зелен здравословен коридор" на София. Проектът е финансиран по програмата "Хоризонт 2020" на Европейския съюз. Бюджетът на Столична община е в размер на 1,2 милиона евро и е 100 процента грант. Срокът за изпълнение е до месец май 2023 г.
  Проектът ще се реализира в кварталите "Надежда" 2,"Свобода" и "Толстой", в зоната, обособена между пътен възел "Надежда" и Северния парк.
  Столична община беше одобрена за участие като водещ град в "URBINAT – URBan-Innovative-NATure".
  Проектният консорциум включва още два водещи града – Порто (Португалия) и Нант (Франция). Градове – последователи са Брюксел (Белгия), Хое Торструп (Дания), Сиена (Италия) и Нова Горица (Словения).
  Координатор е Центърът за социални изследвания към университета в Коимбра (Португалия). УАСГ е академичен партньор на Столична община, а Асоциацията за развитие на софия ще участва в организацияга и провеждането на обществени обсъждания и в популяризиране на дейностите по проекта.
  Северният парк ще се свърще с минералната вода на район "Надежда". Природосъобразното решение ще подобри пешеходните връзки и велосипедното придвижване към центъра.
  "Зеленият коридор" ще започне от велоалеята на "Ломско шосе", ще премине през площада около Централна гара, който скоро ще бъде напълно обновен, и ще стигне до центъра на София.
  Ключова роля в зеления коридор е и находището на минерална вода в "Надежда" в двора на 15-о училище "Адам Мицкевич".
  Програма "Хоризонт 2020" предоставя безвъзмездна финансова помощ за реализация на "зелени" решения в трите водещи града. С активното участие на гражданското общество всеи град-партньор ще предложи за изпълнение идеи, включващи природосъобразни решения в четири области: Енергия, Вода, Околна среда и Биоземеделие, които ще формират градски "зелен здравословен коридор".
  Идеята на организаторите е коридорът, като цялостно природосъобразно решение, да обедини инфраструктурните елементи и градски общностни инициативи, които да се осъществят върху конкретна територия.